**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 16/04/2025**

 **Αριθμ. Πρωτ.: 7251**

**ΑΠΟΣΠΑΣΜΑ**

**Από το πρακτικό της αριθμ. 16ης /2025 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 142**

 **Έγκριση Τεχνικών Προδιαγραφών της υπ΄αριθμό 36/2025 Τεχνικής Μελέτης με τίτλο :**

**« Προμήθεια για την κατασκευή εγκατάστασης καταφυγίου αδέσποτων ζώων (ενδιαίτημα σκύλων)» προϋπολογισμού 492.280,00 € ( με ΦΠΑ)****.**

 Στη Λιβαδειά σήμερα 15**η** Απριλίου 2025 ημέρα Μ. Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 7039/11-04-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε ) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1. Καλλιαντάσης Χρήστος

 2.Τουμαράς Βασίλειος 2. Ταγκαλέγκας Ιωάννης

 3. Αγνιάδης Παναγιώτης (αποχώρησε στο 1ο Θ.Η.Δ.) Αν και είχαν νόμιμα προσκληθεί

 4. Τόλιας Δημήτριος (αν/κο μέλος κ. Παπαβασιλείου Αικατερίνης)

 5. Μίχας Δημήτριος

 Ο Προέδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την με αριθ.πρωτ. 6948/10-04-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται:

*Έχοντας υπ΄όψιν :*

* *Τις διατάξεις της παρ ζ του άρθρου 72 του ν.3852/2010 (ΦΕΚ 87 Α/7-6-2010) : Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.ως τροποποιήθηκαν . . με τίτλο «Αρμοδιότητες οικονομικής επιτροπής δήμων»*

*«ζ) Ασκεί τα καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο*[*189*](https://www.nomotelia.gr/nservice22/document?documentId=991864&partId=1581420)[*του ν. 4412/2016*](https://www.nomotelia.gr/nservice22/document?documentId=991864)*(Α’ 147). Ειδικά για τις συμβάσεις που υλοποιούνται με σύμπραξη δημοσίου και ιδιωτικού τομέα*[*του ν. 3389/2005*](https://www.nomotelia.gr/nservice22/document?documentId=393762)*(Α’ 232) ασκεί τα καθήκοντα αναθέτουσας αρχής και κατά το στάδιο εκτέλεσης αυτών και αποφασίζει για την τροποποίηση του φυσικού ή/και οικονομικού αντικειμένου τους, κατά τους όρους της σύμβασης σύμπραξης και της, κατά περίπτωση, εφαρμοζόμενης νομοθεσίας.»*

* *Τις διατάξεις άρθρου 74Α του ν.3852/2010 με τίτλο «Αρμοδιότητες δημοτικής επιτροπής» ως τροποποιήθηκαν με το αρθ.*[*9*](https://www.nomotelia.gr/nservice22/document?documentId=1327991&partId=2167299)[*ΤΟΥ Ν. 5056/23*](https://www.nomotelia.gr/nservice22/document?documentId=1327991)*, ΦΕΚ-163 Α/6-10-23*

*Από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές.*

* *Τις διατάξεις του άρθρου 54 «Οι τεχνικές προδιαγραφές καθορίζονται και εγκρίνονται πριν την έναρξη της διαδικασίας σύναψης της σύμβασης κατά το άρθρο 61.» παρ. 7 του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ Ε.Ε. και 2014/25/Ε.Ε.) » όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021 .*
* *Το άρθρο 377 "Καταργούμενες διατάξεις" του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»*
* *Το άρθρο 376 "Μεταβατικές Ρυθμίσεις " του Νόμου 4412/2016 «Δημόσιες Συμβάσεις Έργων , Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»*
* *Το άρθρο 206 παρ. 1 του Ν. 4555/2018 σύμφωνα με το οποίο δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης Δημόσιας Σύμβασης έργου , προμήθειας ή γενικής υπηρεσίας*
* *Του άρθρο 5 «…..όρια» (άρθρο 4 της Οδηγίας 2014/24/Ε.Ε. και Κανονισμός (Ε.Ε.) 2015/2170) περίπτωση γ. του Ν. 4412/2016 (Φ.Ε.Κ. 147/Α’/8-8-2016) όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021*
* *Τους σχετικούς Νόμους, Διατάγματα, Κανονιστικές Αποφάσεις, κ.λπ., που εναρμόνισαν την Ελληνική Νομοθεσία περί Προμηθειών με το Δίκαιο της Ευρωπαϊκής Ένωσης*
* *Την με αρ. πρωτ. 7898/02.02.2021 Απόφαση της Υπηρεσιακής Γραμματέως του Υπουργείου Εσωτερικών περί “Ένταξη Πράξης του Δήμου Λεβαδέων στο Πρόγραμμα «ΦΙΛΟΔΗΜΟΣ ΙΙ», στο πλαίσιο της Πρόσκλησης Χ «Κατασκευή, επισκευή, συντήρηση και εξοπλισμός εγκαταστάσεων καταφυγίων αδέσποτων ζώων συντροφιάς»” (ΑΔΑ: 63ΡΡ46ΜΤΛ6-0ΔΟ)*
* *Το από 18.02.2025 επικαιροποιημένο Τεχνικό Δελτίο της ως άνω Απόφασης Ένταξης (ΑΔΑ: 63ΡΡ46ΜΤΛ6-0ΔΟ)*
* *Την υπ’ αριθ. 403/2024 - 07 Νοε 2024 (ΑΔΑ: ΨΦ44ΩΛΗ-Χ49) απόφαση της Δημοτικής Επιτροπής του Δήμου Λεβαδέων περί έγκρισης σύναψης Διαδημοτικής Σύμβασης.*
* *Την υπ’ αριθ. 217/2024 – 13 Noε 2024 (ΑΔΑ: ΡΒ9ΗΩΨ4-ΠΩΨ) απόφαση της Δημοτικής Επιτροπής του Δήμου Αλιάρτου - Θεσπιέων περί έγκρισης σύναψης Διαδημοτικής Σύμβασης.*
* *Την υπ’ αριθ. 153/2024 – 02 Δεκ 2024 (ΑΔΑ: 967ΖΩΞ6-ΜΗ0) απόφαση της Δημοτικής Επιτροπής του Δήμου Ορχομενού περί έγκρισης σύναψης Διαδημοτικής Σύμβασης.*
* *Την από 2.12.2024 Σύμβαση Διαδημοτικής Συνεργασίας με αντικείμενο την «Κατασκευή και λειτουργία καταφυγίου αδέσποτων ζώων (ενδιαίτημα σκύλων), στο πλαίσιο Διαδημοτικής Συνεργασίας του Δήμου Λεβαδέων, του Δήμου Αλιάρτου - Θεσπιέων και του Δήμου Ορχομενού»*

*Στα πλαίσια της μελέτης που περιγράφεται, προβλέπεται να δημιουργηθεί συγκρότημα καταφυγίου αδέσποτων ζώων με δυναμικότητα 44 θέσεων. Το συγκρότημα καταφυγίου που θα ιδρυθεί θα πληροί όλες τις απαιτήσεις που ορίζει το Π.Δ. 463/1978 (ΦΕΚ 96 Α’) “Περί των όρων και προϋποθέσεων ιδρύσεως και λειτουργίας ιδιωτικών ιατρείων, κλινικών και ενδιαιτημάτων ζώων, καθορισμού υποχρεώσεων κτηνιάτρων και τηρούμενων βιβλίων”.*

*Η προτεινομένη τοποθεσία για την κατασκευή και λειτουργία του Καταφυγίου αδέσποτων ζώων συντροφιάς των Δήμων Λεβαδέων, Ορχομενού και Αλιάρτου – Θεσπιέων ανήκει στον Δήμο Αλιάρτου – Θεσπιέων και βρίσκεται στη θέση “HX2” Κληροτεμάχιο 447 Σ.Α.Α.Κ. Θεσπιέων και έχει συνολικό εμβαδό 16.098τμ2.*

*Ο προϋπολογισμός της προμήθειας ανέρχεται στο ποσό των 492.280,00 € συμπεριλαμβανομένου Φ.Π.Α. 24%, και έχει εγγραφεί στον προϋπολογισμό του Δήμου Λεβαδέων, του τρέχοντος έτους 2025 με Κ.Α.: 64.7122.001 “Προμήθεια για την κατασκευή εγκατάστασης καταφυγίου αδέσποτων ζώων (ενδιαίτημα σκύλων)” όπως αναλυτικά φαίνεται στη συνημμένη 36/25 μελέτη .*

*Το ποσό της συνολικής δαπάνης θα χρηματοδοτηθεί από το Υπουργείο Εσωτερικών - Πρόγραμμα "ΦΙΛΟΔΗΜΟΣ II" (ΠΔΕ ΥΠΟΥΡΓΕΙΟΥ ΕΣΩΤΕΡΙΚΩΝ ΣΑΕ 0552017ΣΕ05500010) με 372.000,00 € καθώς και 120.280,00 € από ίδιους πόρους του Δήμου Λεβαδέων.*

*Λαμβάνοντας υπ όψιν τα ανωτέρω και σε εφαρμογή των ανωτέρω διατάξεων,*

*Εισηγούμεθα προς τα μέλη της Δημοτικής Επιτροπής να αποφασίσουν :*

*Την έγκριση των Τεχνικών Προδιαγραφών της υπ΄αριθμόν 36/2025 Τεχνικής Μελέτης με τίτλο : «Προμήθεια για την κατασκευή εγκατάστασης καταφυγίου αδέσποτων ζώων (ενδιαίτημα σκύλων)» προϋπολογισμού 492.280,00 € ( με ΦΠΑ)*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την από 2.12.2024 Σύμβαση Διαδημοτικής Συνεργασίας με αντικείμενο την «Κατασκευή και λειτουργία καταφυγίου αδέσποτων ζώων (ενδιαίτημα σκύλων), στο πλαίσιο Διαδημοτικής Συνεργασίας του Δήμου Λεβαδέων, του Δήμου Αλιάρτου - Θεσπιέων και του Δήμου Ορχομενού»

-Την 36/2025 Τεχνική Μελέτη με τίτλο : «Προμήθεια για την κατασκευή εγκατάστασης καταφυγίου αδέσποτων ζώων (ενδιαίτημα σκύλων)» προϋπολογισμού 492.280,00 € ( με ΦΠΑ).

- Το με αρ. πρωτ. 6948/10-04-2025 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει τις Τεχνικές Προδιαγραφές και τα τεύχη της υπ΄αριθμόν 36/2025 Τεχνικής Μελέτης με τίτλο : «Προμήθεια για την κατασκευή εγκατάστασης καταφυγίου αδέσποτων ζώων (ενδιαίτημα σκύλων)» προϋπολογισμού 492.280,00 € ( με ΦΠΑ) που συνέταξε η Τεχνική Υπηρεσία του Δήμου Λεβαδέων , η οποία και αποτελεί συνημμένο μέρος της παρούσας.

 **Η απόφαση πήρε αριθμό 142/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 16-04-2025

 Ο ΠΡΟΕΔΡΟΣ

 **ΤΑ ΜΕΛΗ**

 1. Τουμαράς Βασίλειος

 2. Τόλιας Δημήτριος ΔΗΜΗΤΡΙΟΣ Κ. ΚΑΡΑΜΑΝΗΣ

 3. Μίχας Δημήτριος ΔΗΜΑΡΧΟΣ ΛΕΒΑΔΕΩΝ